สวัสดีค่ะ อยากสอบถามเกี่ยวกับเรื่องยาค่ะ พ่อมีโรคความดันโลหิตสูง ทานยา Analapril 5 mg ตอนเย็น มีอาการอ่อนเพลียตอนตื่นนอน และเพลียไปทั้งวัน ลองหยุดกิน 1 วัน พบว่าอาการอ่อนเพลียนั้นหายไป อยากทราบว่าในความเป็นจริงแล้วควรหยุดยาหรือไม่คะ พอดีว่าบ้านค่อนข้างไกลจากโรงพยาบาล เดินทางยาก การจะไปพบค่อนข้างลำบาก จึงอยากขอคำแนะนำเบื้องต้นก่อนค่ะ
สวัสดีค่ะ เข้าใจว่าน่าจะหมายถึงยาลดความดันโลหิตที่ชื่อว่า enalapril นะคะผลข้างเคียงของยา enalapril ที่พบได้มีดังนี้-ทำให้ค่าไตขึ้นสูง คือไตเสื่อมลงได้-ความดันต่ำจนทำให้มีอาการหน้ามืด มึนหัว เวียนหัว คล้ายจะเป็นลม โดยเฉพาะเวลาที่เปลี่ยนท่าเร็วๆจาก นอนขึ้นมานั่ง จากนั่งลุกขึ้นยืน-มองเห็นภาพเบลอ-สับสนชั่วคราว-เหงื่อออกมาก-มีอาการเหนื่อยและอ่อนเพลียได้ง่ายขึ้นที่พบได้บ้างแต่น้อย-เจ็บแน่นหน้าอก-คลื่นไส้ อาเจียน-ไข้หนาวสั่น-เจ็บคอดังนั้นจากอาการที่กล่าวมา จึงเป็นไปได้ว่าเป็นผลข้างเคียงจากยาค่ะ หากมีเครื่องวัดความดันเองที่บ้าน แนะนำให้วัดตอนมีอาการค่ะว่ามีความดันต่ำกว่าปกติหรือไม่ โดยความดันต่ำกว่า 90/60 มิลลิเมตรปรอทถือว่าต่ำผิดปกติค่ะ ถ้าใช่อาจจะเป็นไปได้ว่าอาการอาจเกิดจากความดันที่ต่ำจนเกินไปจากฤทธิ์ยาได้เช่นกันแต่อย่างไรก็ตาม ยังไม่แนะนำให้หยุดยาเองตอนนี้ค่ะ เนื่องจากความดันสูงเป็นภาวะที่อันตรายต่อหัวใจและสมอง หากไม่ได้รับประทานยา อาจทำให้มีความดันในเลือดสูงจนมีเส้นเลือดสมอง/หัวใจตีบหรือแตกได้ แนะนำรีบกลับไปพบแพทย์และแจ้งอาการให้ทราบ แพทย์อาจพิจารณาเปลี่ยนเป็นยาความดันตัวอื่นที่ไม่มีผลข้างเคียงนี้ และหากมีอาการอื่นๆที่อาจเป็นผลข้างเคียงของยาดังที่กล่าวมา ก็ควรรีบไปพบแพทย์เช่นกันค่ะ